《喜用晦至自原易所寻补襄阳》
明代·唐伯元

旅夜清尊复此回，了无一句笑颜开。况从古越诸山过，曾见新安小范来。

举世更谁能我友，无人识子佐王才。若将治郡论黄霸，异日功名未可猜。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。